Тэрыторыя: была, няма сумневаў. Насельніцтва: а куды ж беларусы падзеліся, нягледзячы на вайну і нават акупацыю? Урад: існаваў, мяняўся, дапаўняўся. І нават палітыкаў хапала на некалькі ўрадаў. Знешняя палітыка: дзейнічалі прадстаўніцтвы БНР за межамі Беларусі, пытанне аб міжнародным прызнанні лічылася адным з галоўных. Войска: у розных формах, ад стыхійных партызанскіх атрадаў да рэгулярных частак Булак-Балаховіча. Агульнаэканамічнае жыццё было, на падмурках, закладзеных яшчэ ў часы Расейскай імперыі. Асветніцтва: адкрываліся беларускія школкі і былі нават спробы стварэння сістэмы вышэйшай адукацыі.